wickkiey/tamil-wikipedia-chunked huggingface dataset:
# பொதுப் பேரேடு

கணக்குவைப்பில், ஒரு **பொதுப் பேரேடு** *(general ledger)* கணக்குவைப்புப் பேரேடு ஆகும். இதில் கணக்குத் தரவுகள் கையேடுகளில் இருந்தும் தரவேண்டிய கணக்குகள், பெறவேண்டிய கணக்குகள் காசு மேலாண்மை, நிலைச் சொத்துகள் கொள்முதல், திட்டங்கள் போன்ற தொகுத்த உட்பேரேடுகளில் இருந்தும் தொகுக்கப்படுகின்றன. பொதுப் பேரேடு தாளிலோ, கணினியிலோ முகிலிலோ பேணப்படலாம். நிறுவனத்தின் கணக்குகளின் பட்டியலில் உள்ள ஒவ்வொரு கணக்குக்கும் பேரேட்டுக் கணக்கை உருவாக்கவேண்டும். இவை வருவாய், செலவு, சொத்துகள், வாய்ப்புள்ள இழப்பீடுகள், பங்குகள் போன்ற கணக்கு வகையினங்களில் பிரித்து வகைப்படுத்தவேண்டும்; இந்த அனைத்துக் கணக்குகலின் தொகுப்பே பொதுப் பேரேடு ஆகும். பொதுப்பேரேடு நிறுவனத்தின் நிதி, நிதி சாரா தரவுகளைப் பெற்றிருக்கிறது. பொதுப் பேரேட்டில் உள்ல ஒவ்வொரு கணக்குக்கும் ஒன்று அல்லது அதற்கு மேற்பட்ட பக்கங்கல் ஒதுக்கப்படும். ஒரு நிறுவனத்தின் நிதிநிலை அறிக்கையும் [[வருவாய் அறிக்கை]யும்]] பேரேட்டு வருவாய், செலவுக் கணக்கு வகையினங்களில் இருந்து பெறப்படுகிறது.  
பொதுப் பேரேடு என்பது இரட்டைப் பதிவுமுறையைப் பயன்படுத்தும் தொழில்களின் முதன்மையான கணக்குப் பதிவாகும். இது வழக்கமாக நடப்புச் சொத்துக்கள், நிலையான சொத்துக்கள், பொறுப்புக்கள், வருவாய் , செலவு கூறுபாடுகளையும், ஈட்டங்கள், இழப்புகள் கூறுபாடுகளையும் உள்ளிட்டதாக இருக்கிறது. ஒவ்வொரு பொதுப் பேரேடும் இரண்டு பிரிவுகளாகப் பிரிக்கப்பட்டிருக்கிறது. இடதுபக்கம் பற்று நடவடிக்கைகளையும் வலதுபக்கம் வரவு நடவடிக்கைகளையும் பட்டியலிடுகிறது. இது ஒவ்வொரு தனிப்பட்ட பொதுப் பேரேட்டுக் கணக்கிற்கும் 'T' வடிவத்தை வழங்குகிறது.  
ஒரு "T" கணக்கு இடதுபக்கத்தில் பற்றுக்களையும் வலதுபக்கத்தில் வரவுகளையும் பின்வருமாறு காட்டுகிறது.  
| &nbsp; | &nbsp; |  |
| --- | --- | --- |
| &nbsp; | &nbsp; |  |
| &nbsp; | &nbsp; |  |
| &nbsp; | &nbsp; |  |
| &nbsp; | &nbsp; | } |
# கடன்

**கடன்** என்பது திருப்பிக்கொடுக்கவேண்டியது; இது பொதுவாக திரும்பக்கொடுக்கவேண்டிய சொத்திருப்புகளைக் குறிக்கும், ஆனால் அந்தக் குறிப்புச் சொல் நன்னெறி சார்ந்த கடமைப்பொறுப்பு மற்றும் பணம் குறிப்பிடாத இதர செயலெதிர்ச்செயல் ஆகியவற்றையும் உள்ளடக்கும். சொத்திருப்புகளைப் பொறுத்தவரையில் கடன் என்பது எதிர்கால வாங்கும் ஆற்றலை, ஒரு கூட்டுத் தொகை ஈட்டப்படுவதற்கு முன்னர் இப்போதே பயன்படுத்திக்கொள்ளும் ஒரு வழிமுறை. சில நிறுவனங்கள் மற்றும் கூட்டாண்மைகள் கடனைத் தங்கள் ஒட்டுமொத்த கூட்டாண்மை நிதிஆதார உத்தியாகப் பயன்படுத்துகிறார்கள்.  
கடனாளர், கடனாளிக்கு ஒரு சொத்திருப்புத் தொகையைக் கடனாக அளிக்க ஒப்புக்கொண்டால் கடன் உருவாகிறது. நவீன சமூகத்தில் திரும்பச் செலுத்தவேண்டும் என்னும் நோக்கிலேயே கடன் வழங்கப்படுகிறது; பெரும்பாலான நிலைகளில் கூடவே வட்டியும் எதிர்பார்க்கப்படுகிறது. வரலாற்று ரீதியாக ஒப்பந்த வேலையாட்களின் உருவாக்கத்தில் கடன் தான் பெரும் பொறுப்பாகிறது.
# கடன்

## சொற்பிறப்பியல்

ஆங்கிலத்தில் டெட் என்ற சொல் ஃபிரெஞ்சு *டெட்டெ* என்பதிலிருந்து வருகிறது மற்றும் இறுதியாக லத்தீன் *டீ ஹாபெரெ* (கொள்ளுதல்) என்பதிலிருந்து *டீபெரே* (திரும்பக் கொடுத்தல்) வருகிறது. *டெப்ட்* என்னும் ஆங்கில சொல்லில் இருக்கும் எழுத்து *b* 17 ஆம் நூற்றாண்டில் மீண்டும் அறிமுகப்படுத்தப்பட்டது, பொதுவாக இது சாமுவேல் ஜான்சன் அவர்களால் தம்முடைய 1755 ஆம் ஆண்டு அகராதியில் சேர்க்கப்பட்டிருக்கலாம் - *b* என்ற எழுத்து இல்லாமல் நிலைத்துவந்த வேறு பல சொற்களும் அந்த காலகட்டத்தின் போது மீண்டும் உள்செருகப்பட்டிருந்தது.
# கடன்

## பணம் செலுத்துதல்

கடன் ஒன்று ஏற்படுவதற்கு முன்னர், கடனாளர் மற்றும் கடனாளி இருவருக்கிடையிலும் அந்தக் கடன் எந்த வழிமுறையில் திரும்பச் செலுத்தப்படும் என்பதை முடிவுசெய்யப்படவேண்டும், இது பின்செலுத்தும் திட்டப்பணம் என்று அழைக்கப்படும். இந்தப் பணம் செலுத்துதல் வழக்கமாக செலாவணி அளவு பணம் மூலம் குறிப்பிடப்படும், ஆனால் சில நேரங்களில் பொருட்கள் மூலம் குறிப்பிடப்படலாம். பணம் திரும்பச் செலுத்ததுல் ஒரு குறிப்பிட்ட கால இடைவெளியில் தவணை முறையில் அல்லது கடன் ஒப்பந்தம் முடியும் தருவாயில் ஒட்டுமொத்தமாகவும் செய்யப்படலாம்.
# கடன்

## நிதி ஆதாரமற்றவை

**கடன் சான்று:**  
கடன் சான்றும் கூட ஒரு வணிக நடவடிக்கைக்குப் பணம் செலுத்தும் ஒரு மூலமாக இருக்கலாம், அப்படியென்றால் கடன் சான்றைத் திரும்பச் செலுத்தி ஏற்றுமதியாளருக்குப் பணம் செலுத்தலாம் என்று பொருள். கடன் சான்றுகள், குறிப்பிடத்தக்க மதிப்புடைய பன்னாட்டு வர்த்தக பரிவர்த்தனையில் முதன்மையாகப் பயன்படுத்தப்படுகிறது, இது ஒரு நாட்டில் இருக்கும் பொருள் வழங்குனர் மற்றும் மற்றொரு நாட்டில் இருக்கும் வாடிக்கையாளர்களுக்கிடையிலான வணிகங்களுக்குப் பயன்படுத்தப்படுகிறது. அங்கீகரிக்கப்பட்ட பொதுமக்கள் வசதிவாய்ப்புகள் (தெருக்கள், நடைபாதைகள், மழைநீர்த் தொட்டிகள் முதலானவை) கட்டப்படுவதை உறுதிப்படுத்துவதற்கு, நிலம் வளர்ச்சி செயல்முறைகளுக்கும் கூட இது பயன்படுத்தப்படுகிறது. ஒரு கடன் சான்றுக்கான உடந்தையாளர்களாக இருப்பவர்கள், பெரும்பாலும் பணம் பெறவேண்டிய ஆதாயதாரர், விண்ணப்பதாரர் வாடிக்கையாளராக இருக்கும் கடன் வழங்கும் வங்கி மற்றும் ஆதாயம் பெறக்கூடியவர் வாடிக்கையாளராக இருக்கும் அறிவுறுத்தும் வங்கி. பெரும்பாலும் எல்லாக் கடன் சான்றுகளும் மாற்ற இயலாதது, அதாவது ஆதாயதாரர், வழங்கும் வங்கி மற்றும் உறுதிப்படுத்தும் வங்கி ஏதாவது இருந்தால் அவற்றிடம் முன்னரே ஒப்புதல் பெறாமல் அதைத் திருத்தியமைக்கவோ ரத்துசெய்யவோ முடியாது. ஒரு வணிகப் பரிவர்த்தனையைச் செயல்படுத்துகையில், கிரோஸ் (பிரித்தானிய கிரோ காசோலை) மற்றும் பயண காசோலைகளுக்குப் பொதுவாக இருக்கும் செயல்பாடுகளைக் கடன் சான்றுகள் உள்வாங்கிக்கொள்ளும். பொதுவாக, பணம் பெறுவதற்கு ஆதாயம்பெறுபவர் சமர்ப்பிக்கவேண்டிய ஆவணங்களில் வர்த்தக பொருள்விவரப்பட்டியல், ஏற்றுமதி ஒப்பந்த சீட்டு மற்றும் கடப்பின் போது இழப்பு அல்லது சேதாரங்களுக்காக சரக்குகள் காப்பீடு செய்யப்பட்டுள்ளதை நிரூபிக்கும் ஆவணம் ஆகியவை அடங்கும். எனினும், ஆவணங்களின் பட்டியல் மற்றும் வடிவங்கள் கற்பனைகளுக்கும் பேச்சுவார்த்தைகளுக்கும் உட்பட்டுள்ளது மேலும் சரக்கேற்றப்படும் பொருள்களின் தர அல்லது அவற்றின் தோற்றம் கொண்ட இடம் ஆகியவற்றை உறுதிப்படுத்தும் நடுநிலையான மூன்றாம் தரப்பினரால் வழங்கப்படும் ஆவணங்களை வழங்கும் தேவையையும் அது கொண்டிருக்கலாம்.
# கடன்

## கடனைக் கணக்கிடுதல்

தேசிய கணக்கிடுதலில், கடன்பட்டவர்களுக்கு ஏற்ப கடன்கள் சேர்க்கப்படுகிறது. குடும்பக் கடன்கள் என்பது குடும்ப உறுப்பினர்கள் வைத்திருக்கும் கடன். "தேசிய" அல்லது பொதுக் கடன் என்பது பல்வேறு அரசாங்க அமைப்புகளால் (கூட்டரசுகள், மாநிலங்கள், நகரங்கள்....) வைக்கப்பட்டிருக்கும் கடனாகும். வணிகக் கடன் என்பது வணிகங்களால் வைக்கப்பட்டிருக்கும் கடன். நிதியாதாரக் கடன் என்பது நிதியாதாரத் துறைகளால் (ஒரு நிதியாதார நிறுவனத்திடமிருந்து மற்றொன்றுக்கு) வைக்கப்பட்டிருக்கும் கடன். ஒட்டுமொத்தக் கடன் என்பது இந்த எல்லாக் கடன்களின் ஒரு கூட்டுத்தொகையாகும், இதில் இரட்டை கணக்கிடுதலைத் தவிர்ப்பதற்காக நிதியாதாரக் கடன்கள் விலக்கப்பட்டுள்ளது. இந்தப் பல்வேறு வகையான கடன்கள், ஜிடிபி/கடன் விகிதங்களில் கணிக்கப்படலாம். கடனின்மை மற்றும் நிலுவையிலுள்ள கடனின் அளவுகளுக்கிடையில் இருக்கும் வேறுபாடுகளின் வேகத்தை மதிப்பிடுவதற்கு இந்த விகிதங்கள் உதவுகின்றன. உதாரணத்திற்கு, அமெரிக்கா உயர்ந்த நுகர்வோர் கடன்களையும் குறைந்த பொதுக் கடன்களையும் கொண்டிருக்கிறது, அதே நேரத்தில் கிழக்கு ஐரோப்பிய நாடுகள் இதற்கு நேர்மாறாக இருக்கிறது.  
தனியார் மற்றும் பொது முகவர்களுக்கான கடனைக் கணக்கிடுவதில் வேறுபாடுகள் இருக்கின்றன. ஒரு தனியார் முகவர் பின்னாளில் ஒன்றைத் திருப்பிக் கொடுப்பதாகச் சொன்னால் ஒரு கடன் ஏற்படுகிறது, இந்தக் கடன் பொது முகவர்களால் நடைமுறைப்படுத்தப்படுகிறது. ஒரு பொது அமைப்பு பின்னாளில் ஒன்றைத் திருப்பிக் கொடுப்பதாகச் (ஒரு வகையான உறுதிமொழி) சொல்லி சட்டம் இயற்றினால், அந்தச் சட்டத்தைப் பின்னாளில் மாற்றியமைக்கும் உரிமையை (மற்றும் திரும்பவும் செலுத்தாமல் இருப்பதையும்) அது தக்கவைத்துக்கொள்கிறது. இதனால் தான், உதாரணத்திற்கு, ஓய்வு பெறுபவர்களுக்கு பணம் செலுத்துவதாக அரசாங்கம் கூறிய உறுதிமொழி பொது கடன் மதிப்பீடுகளில் காட்டப்படுவதில்லை, ஆனால் தனியார் நிறுவனங்கள் ஓய்வு பெறுபவர்களுக்குப் பணம் செலுத்துவதான உறுதிமொழி காட்டப்படுகிறது.
# கடன்

## கடனைக் கணக்கிடுதல்

### பாதுகாப்புப் பத்திரமயமாக்கல்

ஒரு நிறுவனம் சொத்திருப்புகள் அல்லது பெறக்கூடியவைகளைக் குழுக்களாக ஒன்றிணைத்து அவற்றை ஒரு அறக்கட்டளை மூலம் சந்தையில் தனித்தனி தொகுதிகளாக விற்கும்போது பாதுகாப்புப் பத்திரமயமாக்கல் ஏற்படுகிறது. பணப்புழக்கத்துடன் இருக்கும் எந்தவொரு சொத்திருப்பும் பாதுகாப்பமையப் படுத்தப்படலாம். இந்தப் பெறக்கூடியவையிலிருந்து வரும் பணப் புழக்கங்கள் இந்த தனித் தொகுதிகளை வைத்திருப்பவர்களுக்குப் பணம் செலுத்துவதற்குப் பயன்படுத்தப்படுகிறது. தங்கள் கையிருப்புப் பட்டியலிலிருந்து இந்தச் சொத்திருப்புகளை நீக்குவதற்கும் ஒரு சொத்திருப்பைப் பணமாக மாற்றுவதற்கும் நிறுவனங்கள் அடிக்கடி இவ்வாறு செய்கின்றன. கையிருப்புப் பட்டியலிலிருந்த இந்தச் சொத்திருப்புகள் "நீக்கம்" செய்யப்பட்டு நம்பிக்கைக்குப் பொறுப்பாளியாக இருக்கவேண்டியிருந்த போதிலும், இது நிறுவனத்தின் சம்பந்தப்படுத்தலை முடிவுக்குக் கொண்டுவராது. நிறுவனம் அவ்வப்போது அறக்கட்டளையில் ஒரு சிறப்பு வட்டியைப் பராமரிக்கிறது, இது "இன்டரஸ்ட் ஒன்லி ஸ்ட்ரிப்" அல்லது "ஃபர்ஸ்ட் லாஸ் பீஸ்" என்று அழைக்கப்படுகிறது. அறக்கட்டளையிலிருந்து செய்யப்படும் எந்தப் பணம் கொடுத்தலும் வழக்கமான முதலீட்டாளர்களுக்கு முதலில் கொடுக்கப்படவேண்டும். இது முதலீட்டாளர்களைப் பெருமளவு இடர்ப்பாட்டிலிருந்து பாதுகாத்து பாதுகாப்புத்தன்மையை இன்னும் கவர்ச்சிகரமானதாக ஆக்குகிறது. இந்த வட்டி மீதான நிறுவனத்தின் இழப்பீடுகளின் வெளிப்பாடு, சொத்திருப்புகள் உண்மையிலேயே வரவு செலவு அறிக்கைக்கு வெளியே இருக்கிறதா என்னும் கேள்வியை எழுப்புகிறது.
# கடன்

## கடன், பணவீக்கம் மற்றும் பங்குச்சந்தை விகிதம்

கீழே குறிப்பிட்டிருப்பதைப் போல், பொதுவாக ஒரு குறிப்பிட்ட பணம் தொடர்பான செலாவணி பணம் மூலமாகவே கடன் குறிப்பிடப்படுகிறது, அதனால் அந்த செலாவணி பணத்தின் மதிப்பீடுகளில் ஏற்படும் மாற்றங்கள், கடனின் ஆட்கொள்ளத்தக்க அளவையும் மாற்றக்கூடும். இது பணவீக்கம் அல்லது பணவாட்டம் காரணமாக ஏற்படலாம் அதனால் கடன் வாங்குபவர், கொடுத்தவர் இருவருமே ஒரே செலாவணியைப் பயன்படுத்தியபோதிலும் இது ஏற்படலாம். இவ்வாறு, காலம் தாழ்ந்த பணம் கொடுப்பு நிர்ணயங்களை முன்னரே தீர்மானித்துக்கொள்வது முக்கியமானதாகும் அப்போதுதான் ஏற்றஇறக்க படிநிலையும் கூட ஏற்றுக்கொள்ளப்பட்டதாக ஒப்புக்கொள்ளப்படுகிறது. உதாரணத்திற்கு "யுஎஸ் டாலர் குறிப்பிடப்பட்ட" கடனுக்கு ஒப்புக்கொள்வது சாதாரணமாகிவிட்டது.  
தொழில்மயமாக்கப்பட்ட பெரும்பாலான நாடுகளில் வங்கிச் சார்ந்த கணக்குகளுக்குத் தொடர்புடைய கடனில் பணத்தின் பெரும் பகுதி இந்த வடிவத்திலேயே இருக்கிறது. (இவற்றைப் பற்றிய விவாதங்களுக்கு பணம், அகன்ற பணம் மற்றும் கேட்பு வைப்புகள் பார்க்கவும்). இதனால் பணவீக்கம், பணவாட்டம், பணப்புழக்கம் மற்றும் கடன் ஆகியவற்றுக்கிடையில் தொடர்பு இருக்கிறது. தொழில்மயமாக்கப்பட்ட நாட்டின் ஒட்டுமொத்த பொருளாதாரத்தை பிரதிநிதிக்கும் மதிப்பின் நிலைக்களன், மற்றும் அதன் மீது வரி சுமத்தும் நாட்டின் இயலும்தன்மை, கடனின் வெளிநாட்டு பங்குதாரருக்கும் திரும்பச் செலுத்தப்படுவதற்கான உத்திரவாதமாக அமைகிறது, ஏனெனில் உலகம் முழுவதிலும் பல இடங்கள் தொழிலக பொருட்களில் பெரும் பற்றாக்குறையுடன் இருக்கிறது.
# கடன்

## கடன், பணவீக்கம் மற்றும் பங்குச்சந்தை விகிதம்

### பணவீக்கம் உள்ளடக்கிய கடன்

கணக்கின் பணவீக்கம் உள்ளடக்கிய தொகுப்புகளுடன், கடன் வாங்குதல் மற்றும் திரும்பச் செலுத்ததுல் ஏற்பாடுகள் இணைக்கப்படுவதற்குச் சாத்தியமிருக்கிறது, மேலும் அவை சில நாடுகளில் பயன்படுத்தப்படுகிறது. உதாரணத்திற்கு, அமெரிக்க அரசாங்கம் இரு வகையான பணவீக்கம்-உள்ளடக்கிய கடன்பத்திரங்களை வழங்குகிறது, அதாவது டிரஷரி இன்ஃப்ளேஷன்-புரொடெக்டட் செக்யூரிடிஸ் (TIPS) மற்றும் ஐ-பாண்ட்கள். கிடைக்கப்பெறும் முதலீடுகளில் இவைதான் மிகவும் பாதுகாப்பான வடிவங்களில் ஒன்றாக இருக்கிறது, ஏனெனில் இருக்கும் ஒரே பெரும் இடர்ப்பாடான பணவீக்கம் இதில் நீக்கப்பட்டுள்ளது. இதர பல அரசாங்கங்களும் இத்தகைய கடன்பத்திரங்களை வழங்குகின்றன, மேலும் சில நாடுகள் அமெரிக்க அரசாங்கம் வழங்குவதற்கு முன்னரே அவ்வாறு செய்திருக்கிறது.  
உறுதியான உயர் பணவீக்கத்தைக் கொண்டிருக்கும் நாடுகளில், வங்கிகளில் வாங்கப்படும் சிறு கடன்களும் கூட பணவீக்கம் உள்ளடக்கியதாக இருக்கும்.
# கடன்

## கடன் விகிதங்கள், இடர்ப்பாடு மற்றும் ரத்துசெய்தல்

### இடர்ப்பாடற்ற வட்டி விகிதம்

பெரும் நிறுவனங்கள் அல்லது அரசாங்கங்கள் போன்ற நிலையான நிதியாதார இருப்புகளுக்குக் கடன் வழங்குதல் அவ்வபோது "இடர்பாடுகளற்றவை" அல்லது "குறைந்த இடர்ப்பாடு" கொண்டவை என்றும் "இடர்ப்பாடற்ற வட்டி விகிதம்" என்றும் குறிப்பிடப்படுகிறது. ஏனெனில் கடன் மற்றும் வட்டி திரும்பப் பெறுவது என்றும் தவறாது. அத்தகைய இடர்ப்பாடற்ற வட்டிக்கு ஒரு சிறந்த உதாரணமாக இருப்பது யுஎஸ் டிரெஷரி செக்யூரிடி - பொருளாதாரங்களில் கிடைக்கப் பெறும் வருவாய்களிலேயே மிகக் குறைந்தபட்ச வருவாயையே இது ஏற்படுத்துகிறது, ஆனால் தன்னுடைய கடன் பத்திரங்களின் மீது யுஎஸ் டிரெஷரி கடனைத் தீர்க்கத் தவறாது என்பதில் முதலீட்டாளர்கள் உறுதியுடன் இருக்கலாம். இடர்ப்பாடற்ற விகிதம் சாதாரணமாக புரளும் வட்டி விகிதத்தை அமைப்பதற்காகவும் கூட பயன்படுத்தப்படுகிறது, இது வழக்கமாக இடர்ப்பாடற்ற வட்டி விகிதம் மற்றும் கடனாளியின் கடன்மதிப்பீட்டை அடிப்படையாகக் கொண்டு கடனாளருக்கு ஒரு மிகையூதியத்துடன் கணக்கிடப்படுகிறது (வேறு வகையில் சொல்லவேண்டுமென்றால் கடனாளி கடனைத் தீர்க்கத் தவறி கடனாளர் கடனை இழந்துவிடும் இடர்ப்பாடு). நடைமுறையில், எந்தக் கடன் வழங்கலும் உண்மையிலேயே இடர்ப்பாடற்றதல்ல, ஆனால் "இடர்ப்பாடற்ற" விகிதத்தில் இருக்கும் கடன்வாங்குபவர்கள் மிகக் குறைவான அளவே தீர்க்கத் தவறிவிடும் வாய்ப்பு கொண்டவர்களாகக் கருதப்படுகிறார்கள்.  
எனினும், கடன் ஏற்பட்ட காலத்தின்போது ஒரு செலாவணியின் உண்மையான மதிப்பில் மாற்றம் ஏற்பட்டால், கடன் தொடங்கப்பட்ட நேரத்தில் எதிர்பார்க்கப்பட்டதை விட திரும்பப்பெறும் பணத்தின் வாங்கும் ஆற்றல் மிக அதிக அளவில் வேறுபடலாம். அதனால் ஒரு நடைமுறைசார்ந்த முதலீட்டு நோக்கில் பார்த்தால், "இடர்ப்பாடற்ற" அல்லது "குறைந்த இடர்ப்பாடு" கடன்கொடுத்தல்களில் இன்னமும் ஒரளவு இடர்ப்பாடு இருக்கத்தான் செய்கிறது. பணவீக்கம் காரணமாக அல்லது ஒரு வெளிநாட்டு முதலீட்டில் பணமாற்று விகித ஏற்றஇறக்கங்கள் காரணமாக பணத்தின் உண்மையான மதிப்பு மாற்றம் கொண்டிருக்கலாம்.  
பன்னாட்டு தீர்வுகளுக்கான வங்கி என்பது மைய வங்கிகளின் ஒரு அமைப்பு, இந்த அமைப்பு தான் வங்கிகள் கொடுக்கக்கூடிய கடன்களுக்கு ஈடாக எவ்வளவு மூலதனத்தை தக்கவைத்துக்கொள்ளவேண்டும் என்பதை முடிவுசெய்யும் விதிமுறைகளை அமைக்கிறது.
# கடன்

## கடன் விகிதங்கள், இடர்ப்பாடு மற்றும் ரத்துசெய்தல்

### அளவீடுகள் மற்றும் கடன்மதிப்புகள்

அரசு மற்றும் தனியார் கூட்டாண்மைகளால் திரும்பச் செலுத்தவேண்டிய குறிப்பிட்ட கடன்பத்திர கடன்கள், மூடீஸ், ஃபிட்ச் ரேடிங்கஸ் இன்க்., ஏ.எம்.பெஸட் மற்றும் ஸ்டாண்டர்ட் &amp; பூர்ஸ் போன்ற மதிபீட்டு முகவர்களால் மதிப்பீடு செய்யப்படுகிறது. அரசு அல்லது நிறுவனம் கூட தனதே ஆன ஒரு தனி மதிப்பீட்டை நிர்ணயித்துக்கொள்ளும். இந்த ஏஜென்சிகள் கடனாளி தன்னுடைய கடப்பாடுகளுக்கான வாக்குறுதியை நிறைவேற்றும் இயலும்தன்மையை மதிப்பீடு செய்து அதற்கு ஏற்றவாறு அவருக்கு ஒரு கடன் மதிப்பீடு கொடுப்பார்கள். மூடீஸ் பின்வரும் எழுத்துகளைப் பயன்படுத்துகிறார் *Aaa Aa A Baa Ba B Caa Ca C* , இங்கு மதிப்பீடுகள் *Aa-Caa* 1-3 எண்களால் தகுதிபெறுகின்றன. உதாரணத்திற்கு முன்ரிச் ரெ தற்போது *Aa3* என மதிப்பிடப்படுகிறது.. எஸ்&amp;பி மற்றும் இதர மதிப்பீட்டு ஏஜென்சீக்கள் சற்றே வேறுபட்ட அமைப்புமுறைகளைக் கொண்டிருக்கிறார்கள், அவர்கள் பெரிய எழுத்துகள் மற்றும் +/- தகுதிநிலைகளைப் பயன்படுத்துகிறார்கள்.  
மதிப்பீடுகளில் ஏற்படும் மாற்றங்கள் நிறுவனத்தைக் கடுமையாகப் பாதிக்கும், ஏனெனில் அதன் மறுநிதியளித்தல் விலைகள் அதன் கடன்தகுதிநிலையைச் சார்ந்திருக்கிறது. Baa/BBB (மூடீஸ்/எஸ்&amp;பி) மதிப்பீடுகளுக்கும் கீழே இருக்கும் கடன்பத்திரங்கள் பயனறறவை- அல்லது உயர் இடர்ப்பாட்டுடைய கடன் பத்திரங்களாகக் கருதப்படுகிறது. அவற்றின் கடனைத் தீர்க்கத் தவறும் உயர்ந்த இடர்ப்பாடு (Ba வுக்கு தோராயமாக 1.6%) உயர்ந்த வட்டி கட்டணம் மூலம் ஈடு செய்யப்படுகிறது. வாராக் கடன் என்பது கடனாளியால் திரும்ப செலுத்தவே முடியாத (பகுதியாகவோ முழுமையாகவோ) கடனாகும். கடனாளி தன்னுடைய கடனைத் தீர்க்கத் தவறியவாராகிறார். இத்தகைய கடன்கள் அவ்வப்போது மறுபாக்கிங் செய்யப்பட்டு அதன் பெயரளவிலான விலைமதிப்புக்கும் குறைவாக விற்கப்படும். பயன்றற கடன்பத்திரங்களை வாங்குவது இடர்ப்பாட்டுடையதாகக் கருதப்படுகிறது, ஆனால் முதலீட்டின் இலாபகரமான வடிவமான வாய்ப்பினைக் கொண்டிருக்கிறது.
# கடன்

## கடன் விகிதங்கள், இடர்ப்பாடு மற்றும் ரத்துசெய்தல்

### ரத்துசெய்தல்

திவாலாவாகும் நிலைமையில், கடன்கள் முழுமையாகவோ பகுதியாகவோ கைவிடப்படுவது அரிதாக இருக்கிறது. சில கலாச்சாரங்களில் இருக்கும் பழக்கவழக்கங்கள் இதை ஒரு நிர்ணயிக்கப்பட்ட கால அடிப்படையில் (பெரும்பாலும் ஆண்டுதோறும்) செய்யவேண்டும் என்று கோருகிறது, இது சமூகத்தில் இருக்கும் அமைப்பு ரீதியான ஏற்றத்தாழ்வுகளைத் தவிர்க்கவும் அல்லது யாராவது ஒருவர் கடனைத் தக்கவைத்துக்கொள்வதில் நிபுணனாவதையும் திரும்ப செலுத்தவேண்டியதை கட்டாயப்படுத்துவதையும் தவிர்ப்பதற்கானது - கடன் தணிப்பு பார்க்கவும். அதற்கு உதாரணமாக இருப்பது புக் ஆஃப் லெவிடிகஸ்சில் விவரிக்கப்பட்டுள்ள பைப்லிகல் ஜுபிலி இயர்.  
ஆங்கிலேயர் சட்டத்தின் கீழ், கடனாளர் தன்னுடைய கடனை கைவிட ஏமாற்றப்படும்போது இது ஒரு குற்றம்: திருட்டுக்கான சட்டம் 1978 பார்க்கவும்.  
பன்னாட்டு மூன்றாம் உலக கடன் எந்த அளவுக்கு எட்டியிருக்கிறதென்றால், வளர்ச்சிபெற்றுவரும் நாடுகளுக்குத் தொடர்புடைய உலகளாவிய சமநிலையைத் திரும்பப்பெறுவதற்கு கடன் ரத்துசெய்தல் மட்டுமே இதற்கு இருக்கும் ஒரே வழி என்று பல பொருளாதார நிபுணர்கள் நம்புகிறார்கள்.
# கடன்

## கடனால் ஏற்படும் விளைவுகள்

மக்கள் மற்றும் நிறுவனங்களுக்கு தாங்கள் செய்ய இயலாதவற்றை அல்லது அனுமதிக்கப்படாதவற்றைச் செய்வதற்குக் கடன் அனுமதிக்கிறது. பொதுவாக, தொழில்மயமாகிவிட்ட நாடுகளில் இருக்கும் மக்கள் தங்கள் கையிலிருக்கும் பணத்தைக் கொண்டு வாங்க இயலாத வீடுகள், வாகனங்கள் மற்றும் மிக உயர்ந்த பொருட்களை வாங்குவதற்காக இதைப் பயன்படுத்துகிறார்கள். தங்கள் சொத்திருப்புகளில் செய்யப்பட்ட முதலீடுகளைச் சமநிலைப் படுத்துவதற்கு நிறுவனங்கள் கடன்களைப் பல வழிமுறைகளிலும் கூட பயன்படுத்தித் தங்கள் வட்டியில்லா கடன்பத்திரங்கள் மீதான வருவாயை சமநிலையாக ஆக்குகிறார்கள். ஒரு முதலீட்டின் இடர்ப்பாட்டுத்தன்மையை முடிவுசெய்வதில் இந்த சமநிலை, வட்டியில்லா கடன்பத்திரத்துடன் கடன் கொண்டிருக்கும் விகிதத் தொடர்பு, முக்கியத்துவமுடையதாகக் கருதப்படுகிறது; ஒவ்வொரு வட்டியில்லா கடன்பத்திரத்திற்கும் எவ்வளவு கடன் இருக்கிறதோ அந்த அளவு இடர்ப்பாடும் இருக்கிறது. நிறுவனங்கள் மற்றும் தனிநபர்கள் இருவருக்குமே இந்த அதிகரித்த இடர்ப்பாடு மோசமான விளைவுகளையே உண்டுபண்ணும், ஏனெனில் கடனைப் பராமரிக்கும் செலவுகள் வெளிப்புற நிகழ்வுகள் (வருவாய் இழப்பு) அல்லது உள்ளுக்குள்ளான சிக்கல்கள் (வளஆதாரங்களின் மோசமான நிர்வாகம்) காரணமாக திரும்பச் செலுத்த முடியாத அளவுக்கு வளர்ச்சிப்பெற்றுவிடும்.  
மிக அதிகமாக சேர்ந்துவிட்ட கடன்கள், மோசமடைந்த பொருளாதார சிக்கல்களை மேலும் மோசமடையச் செய்வதாகக் குற்றம்சாட்டப்பட்டுள்ளது. உதாரணத்திற்கு, பெரும் மந்த நிலை ஏற்படுவதற்கு முன்னர் கடன்/ஜிடிபி விகிதம் மிகவும் உயர்ந்து இருந்தது. பொருளாதார முகவர்கள் பெரும் கடனுக்கு உள்ளானார்கள். எதிர்கால வருவாய் மீது மிகையாக எதிர்பார்க்கப்பட்டதுக்கு இணையானதாக இருக்கும் இந்த அதிகரித்த கடன், பங்குச் சந்தைகளில் சொத்திருப்புகளின் வெறுமையுடன் இணைந்துகொண்டது. எதிர்பார்ப்புகள் சரிசெய்யப்பட்டவுடன், பணவாட்டம் மற்றும் கடன் பற்றாக்குறை தொடர்ந்தது. பணவாட்டம் கடனை மிகவும் விலையுயர்ந்ததாக ஆக்கிவிட்டது, மேலும் ஃபிஷ்ஷர் விவரித்தது போது, இது மீண்டும் பணவாட்டத்தை வளப்படுத்தியது, ஏனெனில் பொருளாதார முகவர்கள் தங்கள் கடன் நிலைகளைக் குறைப்பதற்காக தங்கள் பயன்படுத்துதல் மற்றும் மூதலீடு ஆகியவற்றைக் குறைத்துக்கொண்டனர். குறைந்துவிட்ட தேவையின் காரணமாக வணிக செயல்பாடுகளும் குறைந்து மேலும் வேலையின்மையை ஏற்படுத்தியது. நேரடியாகச் சொல்லவேண்டுமென்றால், பணவீக்கம் மற்றும் குறைந்துவிட்ட தேவைகளாலும் ஏற்பட்ட அதிகரித்த கடன் விலைகள் காரணமாகவும் கூட அதிக திவாலாக்கள் ஏற்பட்டது.  
சில நிறுவனங்கள், திவாலாவாகும் நிலையை ஏற்படுத்தாத மாற்று வகையான கடன் வாங்குதல் மற்றும் திரும்பச் செலுத்துதல் ஏற்பாடுகளுக்குள் நுழையும் சாத்தியங்களைக் கொண்டிருக்கின்றன. உதாரணமாக, சில நேரங்களில் நிறுவனங்கள் தாங்கள் திரும்ப செலுத்தவேண்டிய கடன்களையே வட்டியில்லா கடன் பத்திரங்களாக மாற்றமுடியும். இவ்வகையில், பணம் பெற்றவரின் பங்கீடுகள் மற்றும் மூலதன வருவாய்கள் வடிவில், கடனாளர் கடன் மற்றும் வட்டிக்கு இணையாக ஏதோவொன்றைத் திரும்பப்பெறும் வாய்ப்பைக் கொண்டிருக்கிறார். இவ்வாறு "திரும்பச் செலுத்துதல்" கடன்வாங்கியர் ஈட்டுவதற்குச் சரிசம விகிதத்தில் இருப்பதால் அதுவே திவாலா ஏற்படுவதற்குக் காரணமாக அமையாது. கடனானது இவ்வாறாக மாற்றப்பட்டால், அது இனிமேற்கொண்டு கடன் என அறியப்படாது.
# கடன்

## கடன்களுக்கு எதிரான விவாதங்கள்

தனிப்பட்ட, குடும்ப, சமூக, கூட்டாண்மை மற்றும் அரசாங்க நிலையில் கடன் ஒரு கருவி மற்றும் நிறுவனமாக சித்தரிக்கப்படுவதற்கு எதிராகச் சிலர் வாதிடுகின்றனர். இன்றும் கூட இஸ்லாம் வட்டியுடன் கடன் கொடுத்தலை தடைசெய்கிறது, கத்தோலிக்கத் திருச்சபை 1822 ஆம் ஆண்டு முதல் இதை அனுமதித்தது மேலும் தோராஹ் இவ்வாறு விளக்குகிறது, எல்லா கடன்களும் ஒவ்வொரு ஏழாம் ஆண்டில் மற்றும் 50 ஆம் ஆண்டில் அழிக்கப்படவேண்டும் (புக் ஆஃப் லெவிடிகஸ் இல் விவரித்துள்ளது போல் ஐம்பதாவது ஆண்டு நிறைவில்).  
கடன், வட்டியில் வளரும் வேகத்தை விட விரைவாக திரும்பச் செலுத்தப்படவில்லையென்றால் காலப்போக்கில் கடன் அதிகரித்துவிடும். இந்த விளைவு கந்துவட்டி என குறிப்பிடப்படலாம், இதர சூழ்நிலைகளில் "கந்துவட்டி" அதிகமான வட்டி விகிதத்தை மட்டுமே குறிக்கிறது, இது ஏற்றுக்கொள்ளப்பட்ட இடர்ப்பாட்டின் போதிய இலாபத்தை விட கூடுதலாகும்.  
பன்னாட்டு சட்டக் கோட்பாடுகளில், வெறுக்கத்தக்க கடன் என்பது நாட்டின் நலனுக்குப் பலனளிக்காத நோக்கங்களுக்காக ஆட்சி நிர்வாகத்தால் ஏற்படுத்தப்படும் கடன். இவ்வாறு அத்தகைய கடன்கள் அந்த ஆட்சி அதிகாரத்தின் தனிப்பட்ட கடன்கள் என்றும் அது அந்த நாட்டின் கடன்கள் அல்ல என்றும் இந்தக் கோட்பாட்டால் கருதப்படுகிறது.  
உயர்ந்த வட்டி விகிதங்கள் இருக்கும் ஒரு பொருளாதாரத்தில், வட்டியில்லா பங்குகளின் மூதலீட்டின் அதிக நெகிழும்தன்மையுடயை பங்கு வீதத்தைவிட வர்த்தகத்துக்குக் கடன் அதிக விலையுடையதாக இருக்கும். போராடிக்கொண்டிருக்கும் வர்த்தகத்திற்கு வட்டியில்லா கடன் பத்திர மூதலீடு மூலம் நிதியளிப்பது சுலபமாக இருக்கலாம், ஏனெனில் சிக்கல் ஏற்படும் காலத்தில் வட்டியைக் கட்டாமல் தவிர்ப்பது சாத்தியப்படலாம்.
# கடன்

## அளவுகளும் புழங்கல்களும்

உலகளாவிய கடன் தள்ளுபடி ஆண்டுக்காண்டு 4.3%த்தில் வளர்ச்சி பெற்று 2004 ஆம் ஆண்டில் $5.19 டிரில்லியனாக இருந்தது. உலகம் முழுவதுமுள்ள மில்லியன் கணக்கிலான மக்களின் செலவழிக்கும் பழக்கவழக்கங்களை அதே போன்று தொடர்ந்துகொண்டிருந்தால் வரும் ஆண்டுகளில் அது இன்னும் அதிகரிக்கும் என்று எதிர்பார்க்கப்படுகிறது.
# பெ. வரதராஜுலு நாயுடு

**பெ. வரதராஜுலு நாயுடு** (*P. Varadarajulu Naidu*, ஜூன் 4, 1887 - ஜூலை 23, 1957) இந்திய அரசியல்வாதியும், இந்திய விடுதலை போராட்ட வீரரும் ஆவார். இவர் தென்னாட்டு திலகா் என்று புகழப்படுகிறார். சித்த ஆயுர்வேத மருத்துவரும், பத்திரிக்கையாளருமான இவர் சென்னை மாநிலச் சட்டமன்ற மேலவை உறுப்பினராகவும், தமிழ்நாடு சட்டமன்ற உறுப்பினராகவும் இருந்தவர்.
# பெ. வரதராஜுலு நாயுடு

## வாழ்க்கைக் குறிப்பு

தமிழ்நாடு சேலம் மாவட்டம் இராசிபுரத்தில் 1887 ஆம் ஆண்டு ஜூன் 4 ஆம் தேதி
வரதராஜுலு பிறந்தார். பலிஜா நாயுடு சமூகத்தை சேர்ந்தவர். இவரது தந்தை பெயர் பெருமாள் நாயுடு, தாயார் பெயர் குப்பம்மாள். 24ஆம் வயதில்
அவர் ருக்மணி என்பவரைத் திருமணம் செய்துகொண்டார்.  
உயர்நிலைக் கல்வி கற்கும்பொழுதே நாடெங்கும் பரவிய வந்தேமாதரம் இயக்கம் இவரைக் கவர்ந்தது.
"முற்போக்காளர் சங்கம்" எனும் ஓர் அமைப்பை மாணவர்களிடையே அமைத்தார். அன்னியத் துணி விலக்கு, சுதேசியம் எனும் தேசிய இலட்சியங்களை முழங்கியதால் பள்ளியில் இருந்து விலக வேண்டிய சூழ்நிலை ஏற்பட்டது.  
பத்தொன்பது வயதிலேயே தேசிய அரசியலில் ஈடுபட்டார்.  அவர் சித்தவைத்தியம், ஆயுர்வேத வைத்தியம் இரண்டிலும் தேர்ச்சி பெற்று மருத்துவத் தொழிலில்
பெரும் புகழ்பெற்றதால் அமைந்தது.
# பெ. வரதராஜுலு நாயுடு

## அரசியலில்

1906 ஆம் ஆண்டில் 19 வயதில் இந்திய தேசிய இயக்கத்தில் ஈடுபட்டார். 1916 இல் தேசியஅரசியலில் தீவிரமாகப் பங்கேற்றார். 1918 இல் மதுரை ஹார்வி மில் தொழிலாளர் வேலை நிறுத்தத்தை ஊக்குவித்து ஆற்றிய பேச்சுக்காக முதல் சிறைவாசம் விதிக்கப்பட்டது. சொற்பொழிவில் அரசு நிந்தனைக்குரிய குற்றம் இருப்பதாகக் குறிப்பிடப்பட்டு, பதினெட்டு மாத கடுங்காவல் தண்டனை விதிக்கப்பட்டது. விசாரணையில், நாயுடுவின் சார்பில் சி. இராஜகோபாலாச்சாரி வாதாடினார். உயர்நீதிமன்ற மேல் முறையீட்டில் இராஜாஜி எழுப்பிய சட்ட நுணுக்கவாதத்தால், நாயுடு விடுதலை பெற்றார்.  
அவர் சேலத்தில் வாரப்பதிப்பாக 1919ஆம் ஆண்டின் இறுதியில் ஆரம்பித்த "தமிழ்நாடு" இதழும் அவர் எழுதிய இரு கட்டுரைகள், அரசுத்துரோகமானவை என்று குற்றம் சாட்டப்பட்டு விதிக்கப்பட்ட ஒன்பது மாதக் கடுங்காவல் தண்டனையால் இரண்டாம் சிறைவாசத்தை ஏற்றார்.  
1923இல் பெரியகுளம் தாலுக்கா மாநாட்டில் தடை உத்தரவை மீறிப் பேசியதற்காக ஆறுமாதம் கடுங்காவல் தண்டனை விதிக்கப்பட்டது. இது மூன்றாவது சிறைத்தண்டனையாகும்.  
1920 ஆகஸ்டில் காந்தியடிகள் திருப்பூர் வந்தபொழுது, வரதராஜுலு நாயுடு வீட்டில் தங்கினார்.1921 இல் மீண்டும் சேலம் வந்தபொழுது இவரது வீட்டில் தங்கினார்.காந்தியடிகள் அப்பொழுது நடைபெற்ற மகளிர் கூட்டமொன்றில் நாயுடுவின் மனைவி ருக்மணி, தாம் அணிந்திருந்த நகைகள் அனைத்தையும், காந்தியடிகளிடம் கொடுத்துவிட்டார்.  
1922 இல் காந்தியடிகள் சிறைப்படுத்தப்பட்டபொழுது, அதற்கு எதிர்ப்புத் தெரிவிக்க, அரசாங்கத்துக்குரிய வருமான வரியைக் கட்ட மறுத்தார். காந்தியடிகள் விடுதலை செய்யப்பட்ட பிறகு தான் வரிகட்ட முடியும் என அறிவித்துப் புதுமையை நிகழ்த்தினார்.  
வரி மறுப்பைக் குறிப்பிட்டு டாக்டர் நாயுடு அரசாங்கத்திற்கு எழுதிய கடிதம், காந்தியடிகளின் "யங் இந்தியா"வில் வெளிவந்தது.  
1925 இல் தமிழ்நாடு மாகாண காங்கிரஸ் கமிட்டியில் தலைவராகவும் பணியாற்றினார். 1929 இல் காங்கிரசோடு கருத்து வேற்றுமை கொண்டு காங்கிரசை விட்டு வெளியேறினார். பின்னர் ஆரியசமாஜத்தில் இணைந்தார். ஜஸ்டிஸ் கட்சி ஆரம்பிக்கப்பட்ட போது,அதனை முறியடிப்பதற்கென்று வரதராஜுலு பிரசாரம் செய்தார். ஜி. சுப்பிரமணிய ஐயர், பாரதியார், திரு வி. க.வைத் தொடர்ந்து, தேசியத் தமிழ் இதழியல் துறையை மேலும் வளர்த்தவர் நாயுடு.
# பெ. வரதராஜுலு நாயுடு

## இதழியல் பணி

இவரது இதழியல் பணி "பிரபஞ்சமித்திரன்" எனும் வார இதழ் மூலம் தொடங்கியது. மங்கலம் ஷண்முக முதலியார் உரிமையாளராகவும், சுப்பிரமணிய சிவா ஆசிரியராகவும் நடத்தப்பட்ட "பிரபஞ்சமித்திரன்" மிகுந்த பொருள் இழப்பில் தத்தளித்தபொழுது, நாயுடு 1916 இல் அந்த இதழை வாங்கினார். அவர் ஆசிரியரானார். இரண்டாண்டுகள் வெளிவந்தது. 1918 ஆம் ஆண்டு நாயுடு சிறைப்பட்டபொழுது, ஆயிரம் ரூபாய் ஈடுகாணம் அரசால் கேட்கப்பட்டு, பத்திரிகை முடக்கப்பட்டது.  
பிரபஞ்சமித்திரனுக்குப் பிறகு "தமிழ்நாடு" இதழைத் தொடங்கி ஆசிரியராக இருந்து பணிஆற்றிய நாயுடுவின் பணி ஒரு வரலாற்றுச் சாதனையாகும். 1925 ல் தமிழ்நாடு வார செய்தி பத்திரிக்கையை துவக்கினார்.
1931 இல் இந்தியன் எக்ஸ்பிரஸ் ஆங்கிலப் பத்திரிகையின் சென்னைப் பதிப்பை துவக்கினார். பிற்காலத்தில் நிதிநெருக்கடியால் விற்பணை செய்யப்பட்டது.  
1930-32களில் காந்தியடிகள் நடத்திய உப்பு சத்தியாகிரகத்தையும், சட்டமறுப்பு இயக்கம் முதலியவற்றையும் நாயுடு எதிர்த்தது இவருடைய அரசியல் வீழ்ச்சிக்கும், தமிழ்நாடு இதழின் நலிவிற்கும் காரணமாயிற்று. விடுதலை பெற்ற இந்தியாவில் நாயுடு 1951இல் சென்னை மாநிலச் சட்டமன்ற மேலவை உறுப்பினராக சேலத்தில் இருந்து காங்கிரஸ் சார்பில் போட்டியின்றித் தேர்ந்தெடுக்கப்பட்டார். 1952இல் நடைபெற்ற பொதுத்தேர்தலில், சேலம் நகரத்தில் போட்டியிட்டு கம்யூனிஸ்ட் வேட்பாளரான மோகன் குமாரமங்கலத்தைத் தோற்கடித்து சட்ட மன்ற உறுப்பினரானார்.  
"தென்னாட்டுத் திலகராக"ப் புகழ்பூத்த வ.உ.சி, 1934இல் "தேசிய சங்கநாதம்" எனும் தலைப்பில் 32 பக்கங்களில் பி.வரதராஜுலு நாயுடுவின் வாழ்க்கை வரலாற்றை எழுதினார்.
# தமிழ்நாட்டின் பதிமூன்றாவது சட்டமன்ற உறுப்பினர்களின் பட்டியல்
| <font face="Arial" size="2">டி. சதன் திருமலைக்குமார் | <font face="Arial" size="2">மதிமுக&nbsp;</font> | <font face="Arial" size="2">214 &nbsp;</font> | <font face="Arial" size="2">வாசுதேவநல்லூர் </font> | <font face="Arial" size="2">திருநெல்வேலி</font> |
| <font face="Arial" size="2">கே. செல்வம் | <font face="Arial" size="2">விடுதலைச் சிறுத்தைகள்&nbsp;</font> | <font face="Arial" size="2">070 &nbsp;</font> | <font face="Arial" size="2">மங்களூர்</font> | <font face="Arial" size="2">கடலூர்</font> |
| <font face="Arial" size="2">டி. ரவிகுமார் | <font face="Arial" size="2">விடுதலைச் சிறுத்தைகள்&nbsp;</font> | <font face="Arial" size="2">067 &nbsp;</font> | <font face="Arial" size="2"> காட்டுமன்னார்கோயில்</font> | <font face="Arial" size="2">கடலூர்</font> |
| <font face="Arial" size="2">எச்.அப்துல் பாசித் | <font face="Arial" size="2">முஸ்லிம்லீக்&nbsp;</font> | <font face="Arial" size="2">039 &nbsp;</font> | <font face="Arial" size="2">வாணியம்பாடி</font> | <font face="Arial" size="2">வேலூர்</font> |
| <font face="Arial" size="2">எம்.ஏ.கலீலுர் ரஹ்மான் | <font face="Arial" size="2"> முஸ்லிம்லீக்&nbsp;</font> | <font face="Arial" size="2">151 &nbsp;</font> | <font face="Arial" size="2"> அரவக்குறிச்சி</font> | <font face="Arial" size="2">கரூர்</font> |
| <font face="Arial" size="2">விஜயகாந்த் | <font face="Arial" size="2">தேமுதிக&nbsp;</font> | <font face="Arial" size="2">069 &nbsp;</font> | <font face="Arial" size="2">விருத்தாசலம்</font> | <font face="Arial" size="2">கடலூர்</font> |
| <font face="Arial" size="2">டி. ராமச்சந்திரன் | <font face="Arial" size="2">சுயேச்சை&nbsp;</font> | <font face="Arial" size="2">075 &nbsp;</font> | <font face="Arial" size="2"> தளி</font> | <font face="Arial" size="2">கிருஷ்ணகிரி</font> |
| <font face="Arial" size="2"> ஆஸ்கார் சி.நிக்லி | <font face="Arial" size="2"> நியமனஉறுப்பினர்&nbsp;</font> | <font face="Arial" size="2">235 &nbsp;</font> | <font face="Arial" size="2">ஆங்கிலோ-இந்தியர்&nbsp;</font> | <font face="Arial" size="2">&nbsp;</font> |
| } |  |  |  |  |
# தமிழ்நாடு சட்டப் பேரவை

**தமிழ்நாடு சட்டப் பேரவை** (*Tamil Nadu Legislative Assembly*) என்பது இந்தியாவின், 28 மாநிலங்களில் ஒன்றான தமிழ்நாட்டில் அரசியல் திட்டம் சார்ந்த சட்டங்களை இயற்றும் அவையாகும். இது தமிழ்நாட்டின் தலைநகரமான சென்னையில் உள்ள புனித ஜார்ஜ் கோட்டையில் அமைந்துள்ளது.  
இதன் தோற்றம் மற்றும் வரலாற்றைப் பார்க்கும் பொழுது, இது 18 ஆம் நூற்றாண்டில் தமிழ்நாடு சென்னை மாகாணமாக இருந்த பொழுதிலிருந்தே இப்பேரவை செயல்பட்டுக் கொண்டிருந்தது. தொடக்கத்தில் இது கீழவை மற்றும் மேலவை என்று ஈரவைகளாகச் செயல்பட்டது. 1986-இல் அப்போதைய முதலமைச்சர் எம்.ஜி.இராமசந்திரனால் சட்ட மேலவை கலைக்கப்பட்டது. எனவே தற்போது ஓரவை கொண்ட சட்டமன்றமாகச் செயல்படுகின்றது.  
2021 சட்டப் பேரவைத் தேர்தலில், திமுக கூட்டணி வெற்றி பெற்றதையடுத்து, முதலமைச்சராக மு. க. ஸ்டாலின் பொறுப்பேற்றுள்ளார். தற்போது உள்ளது 16-ஆவது சட்டப் பேரவை ஆகும்.
# தமிழ்நாடு சட்டப் பேரவை

## வரலாறு

### சென்னை மாகாணம்

தற்போதைய தமிழ்நாடு சட்டப் பேரவை, முன்னிருந்த சென்னை மாகாணத்தின் தொடராகக் கருதப்படுகிறது. 1921-ஆம் ஆண்டு, இந்திய அரசாணை 1919-இன்படி, சென்னை மாகாண சட்ட மேலவை உருவாக்கப்பட்டது. இம்மேலவையின் ஆயுள் மூன்றாண்டுகளாக முடிவு செய்யப்பட்டது. மேலவையில் 132 உறுப்பினர்கள் இருந்தனர். அவற்றில் 34 உறுப்பினர்கள் ஆளுநரால் தேர்ந்தெடுக்கப்பட்டனர். மீதமுள்ளவர்கள் மக்களால் தேர்ந்தெடுக்கப்பட்டனர்.  
இம்மன்றத்தின் முதல் கூட்டம் செயின்ட் ஜார்ஜ் கோட்டையில்  
இப்பேரவை ஐந்தாண்டுகளுக்கு ஒருமுறை மாநில தேர்தல் ஆணையத்தால் நடத்தப்பெறும் சட்டப் பேரவைத் தேர்தலில் மக்களின் வாக்குகளால் வெற்றி பெற்ற உறுப்பினர்கள் இம்மன்றத்தில் பங்கு பெறுவர்.
# தமிழ்நாடு சட்டப் பேரவை

## வரலாறு

### உறுப்பினர்கள் எண்ணிக்கை

இம்மன்றத்தின் தலைவராகச் சட்டப் பேரவைத் தலைவர் செயல்படுவார். இந்திய அரசியலமைப்பின் முறைப்படி இதன் அதிக அளவு உறுப்பினர்களாக 500 பேர்களுக்கு மிகாமலும், குறைந்த அளவு உறுப்பினர்காளாக 60 பேர்களுக்குக் குறையாமல் அமைய வரையறுக்கப்பட்டுள்ளது. இருப்பினும் நாடாளுமன்றத்தில் ஏற்படுத்தப்பெற்ற சிறப்பு விதியின் கீழ் கோவா, சிக்கிம் மற்றும் மிசோரம் மாநிலங்கள் 60 உறுப்பினர்களுக்குக் குறைந்தும் செயல்படுகின்றன.
# தமிழ்நாடு சட்டப் பேரவை

## வரலாறு

### அரசியலைமைப்பு விதியில் கூறப்பட்டவை

இந்திய அரசியலமைப்பு அத்தியாயம் மூன்று விதி 168 (2)-இல் (இந்திய அரசியல் சாசனம்)
குறிப்பிட்டுள்ளவைகள்;- ஒரு மாநிலத்தில் இரண்டு மன்றங்கள் இருந்தால் ஒன்றைச் சட்ட மேலவை என்றும் மற்றதனைச் சட்ட மன்றம் (சட்ட சபை) என்றும் வழங்கப்பட வேண்டும். ஒரே மன்றம் உள்ள மாநிலங்களில் அதனைச் சட்ட மன்றம் என்று அழைக்க வேண்டும் என்று குறிப்பிடப்பட்டுள்ளது.
# தமிழ்நாடு சட்டப் பேரவை

## வரலாறு

### முதன்மையான எதிர்க்கட்சி

முதன்மையான எதிர்க்கட்சி என்கிற தகுதியைப் பெற இரண்டு முக்கிய விதிகள் உள்ளன. முதலாவதாக ஆளுங்கட்சிக்கு அடுத்தபடியாக அதிக தொகுதிகளில் வெற்றி பெற்றிருக்கவேண்டும். அடுத்ததாகக் குறைந்தது 24 தொகுதிகளில் வெற்றி பெற்றிருக்கவேண்டும். இவை இரண்டையும் பெற்றிருக்கும் கட்சி முதன்மையான எதிர்க்கட்சியாகக் கொள்ளப்பபடும். அதன் தலைவர் கேபினட் அமைச்சருக்குரிய தகுதியைப் பெறுவார்.
# தமிழ்நாடு சட்டப் பேரவை

## வரலாறு

### நியமன உறுப்பினர்

இவ்வுறுப்பினர்களில் ஆளுநரால் தேர்ந்தெடுக்கப்பெற்ற ஆங்கிலோ இந்திய சமுதாயத்திலிருந்து ஒரு நியமன உறுப்பினரும் நியமிக்கப்படுவார். இது மரபுப்படி நியமிக்கப்பெற்று பின்பற்றப்படுகின்றது. இவ்வுறுப்பினர் விவாதங்களிலோ, மன்ற வாக்களிப்புகளிலோ பங்குபெறுவதில்லை.
# தமிழ்நாடு சட்டப் பேரவை

## வரலாறு

### காலவரை

தேர்ந்தெடுக்கப்பட்ட ஒவ்வொரு உறுப்பினர்கள் ஐந்து ஆண்டுகள் சட்டமன்ற பணியாற்ற கடமைப்பட்டவர்கள். ஐந்து ஆண்டுகள் முடிந்த பின்னர் இவ்வுறுப்பினர்களின் இருக்கைகள் வெறுமையாக்கப் (காலியாக) பெற்று மீண்டும் மாநில பொதுத் தேர்தல் நடத்தப்பெறும். இப்பேரவை உறுப்பினர்களில் அதிகப் பெரும்பான்மை உறுப்பினர்கள் கொண்ட அரசியல் கட்சியே மாநில ஆட்சிப் பொறுப்பை ஏற்கும் தகுதியுடையவர்.
# தமிழ்நாடு சட்டப் பேரவை

## வரலாறு

### பேரவை கலைப்பு

அவசர காலப் பிரகடன காலங்களில் இப்பேரவை உறுப்பினர்கள் ஐந்து ஆண்டுகளுக்கு மேலும் பதவி வகிக்க அனுமதிக்கப்படுவர் அல்லது மன்றமும் கலைக்கப்படலாம். இப்பேரவையில் ஆட்சிப் பொறுப்பில் இருக்கும் அரசுக்கெதிராக நம்பிக்கயில்லாத் தீர்மானம் கொண்டுவரும் சமயத்தில் அதில் பெரும்பான்மை உறுப்பினர்கள் தீர்மானத்திற்கு ஆதரவளிக்கும் நிலையில் இப்பேரவை கலைக்கப்படும். ஆட்சிப் பொறுப்பில் இருக்கும் அம்மாநில அரசு கலைக்கப்பட்டதாகப் பொருள் கொள்ளப்படும்.
# தமிழ்நாடு சட்டப் பேரவை

## அமைவிடம்

வளாகம்]]  
தமிழ்நாடு சட்டமன்றம் புனித ஜார்ஜ் கோட்டை, சென்னையில் தற்போது உள்ளது. 1921-37 போது, சட்டமன்றத்தின் முன்னோடி சபை, கோட்டைக்குள் இருக்கும் சபை அறையில் (council chambers) கூடியது. அண்ணா சாலை, அரசு எஸ்டேட் வளாகத்தில் உள்ள சட்டசபை செனட் ஹவுசில் (senate house) 14 ஜூலை, 1937 - 21 டிசம்பர் 1938 வரையும், ஜனவரி 27, 1938 -26 அக்டோபர் 1939 காலகட்டத்தில் விருந்து மண்டபத்திலும் (பின்னர் ராஜாஜி மண்டபம் என பெயர் மாற்றம் பெற்றது) கூடியது. 1946-52 போது செயின்ட் ஜார்ஜ் கோட்டையில் மீண்டும் கூடியது. 1952ல், சட்டமன்ற உறுப்பினர்களின் எண்ணிக்கை 375 ஆன பின், அரசாங்கத்தின் எஸ்டேட் வளாகத்தில் உள்ள தற்காலிக இடத்திற்கு நகர்த்தப்பட்டது. அப்போதைய சட்டமன்ற கட்டிடம் 260 பேர் மட்டுமே அமரும் படி இருந்ததால் மார்ச் 1952 ல் இந்த நடவடிக்கை செய்யப்பட்டது. பின்னர் 3 மே 1952 அன்று அதே வளாகத்தில் புதிதாக கட்டப்பட்ட சட்டமன்ற கட்டிடத்திற்கு நகர்ந்தது. இப்புதியகட்டிடத்தில் (பின்னர் "கலைவாணர் அரங்கம்," எனப் பெயர் மாற்றம் செய்யப்பட்ட கட்டிடம்) 1952-56 இல் செயல்பட்டது. மொழிவாரியாக மாநிலங்கள் மறுசீரமைப்பு, ஆந்திர மாநில உருவாக்கம் போன்ற நிகழ்வுகளால் சட்டமன்றத்தின் எண்ணிக்கை 190 ஆகக் குறைந்தது. அதனால் சட்டமன்றம் 1956ல் மீண்டும் புனித ஜார்ஜ் கோட்டைக்கு திரும்பியது.</ref> 2004 இல் 12வது சட்டமன்றத் தொடரின் போது, ஜெ. ஜெயலலிதாவின் அதிமுக அரசு முதலில் ராணி மேரி கல்லூரிக்கும், பின்னர் கிண்டியில் உள்ள அண்ணா பல்கலைக்கழக வளாகத்துக்கும் சட்டமன்றத்தை மாற்ற மேற்கொண்ட முயற்சிகள் தோல்வியடைந்தன. இவ்விரண்டு முயற்சிகளையும் பொதுமக்களிடையே எதிர்ப்பேற்பட்டதால் அவை திரும்பப் பெற்றுக் கொள்ளப்பட்டன. 13 வது சட்டமன்றத் தொடரின் போது, மு. கருணாநிதி தலைமையிலான திமுக அரசு ஓமந்தூரார் அரசு தோட்டட்த்தில் சட்டமன்றம் மற்றும் அரசு தலைமைச் செயலகத்தை மாற்ற ஒரு புதிய திட்டத்தை முன்மொழிந்தது. 2007 இல், ஜெர்மன் கட்டடக்கலை நிறுவனம் ஜிஎம்பி இண்டெர்நேசனல் புதிய சட்டமன்ற வளாகத்தை வடிவமைத்துக் கட்டும் போட்டியை வென்றது; கட்டுமானம் 2008 ல் தொடங்கி 2010 ல் முடிக்கப்பட்டது. மார்ச் 2010இல் புதிய கட்டிடம் துவக்கப்பட்டு செயல்பாட்டை தொடங்கியது. 2011 தேர்தலில் அதிமுக வெற்றி பிறகு, சட்டசபை செயின்ட் ஜார்ஜ் கோட்டைக்கு திரும்பியது.  
| காலம் | இடம் |  |
| --- | --- | --- |
| 1921-1937 | கவுன்சில் அறைகள், செயின்ட் ஜார்ஜ் கோட்டை |  |
| 14 ஜூலை 1937 - 21 டிசம்பர் 1938 | செனட் ஹவுஸ், சென்னை பல்கலைக்கழக வளாகம், சேப்பாக்கம் |  |
| 27 ஜனவரி 1938 - 26 அக்டோபர் 1939 | விருந்து மண்டபம் (ராஜாஜி மண்டபம்), அரசுத் தோட்டம் (ஓமந்தூரார் வளாகம்), மவுண்ட் ரோடு |  |
| 24 மே 1946 - 27 மார்ச் 1952 | கவுன்சில் அறைகள், செயின்ட் ஜார்ஜ் கோட்டை |  |
| 3 மே 1952 - 27 டிசம்பர் 1956 | கலைவானர் அரங்கம், அரசு தோட்டம் (ஓமந்தூரார் வீடு) |  |
| 29 ஏப்ரல் 1957 - 30 மார்ச் 1959 | சட்டமன்ற கூடம், செயின்ட் ஜார்ஜ் கோட்டை |  |
| 20-30 ஏப்ரல் 1959 | அரன்மொர் அரண்மனை, உதகமண்டலம் (ஊட்டி) |  |
| 31 ஆகஸ்ட் 1959 - 11 ஜனவரி 2010 | சட்டமன்ற கூடம், செயின்ட் ஜார்ஜ் கோட்டை |  |
| 16 மார்ச் 2010 - 15 மே 2011 | புதிய சட்டசபை வளாகம், ஓமந்தூரார் அரசு வளாகம், அண்ணா சாலை |  |
| 16 மே 2011 - 13 செப்டம்பர் 2020 | செயின்ட் ஜார்ஜ் கோட்டை |  |
| 14 செப்டம்பர் 2020 – தற்போது வரை | கலைவாணர் அரங்கம் | } |
# தமிழ்நாடு சட்டப் பேரவை

## சட்டசபையில் கட்சிகளின் வலிமை

| கட்சி | உறுப்பினர்கள் |
| --- | --- |
| திராவிட முன்னேற்றக் கழகம் | 133 |
| அண்ணா திராவிட முன்னேற்றக் கழகம் | 66 |
| இந்திய தேசிய காங்கிரசு | 18 |
| பாட்டாளி மக்கள் கட்சி | 5 |
| பாரதிய ஜனதா கட்சி | 4 |
| விடுதலை சிறுத்தைகள் கட்சி | 4 |
| இந்தியப் பொதுவுடைமைக் கட்சி | 2 |
| இந்தியப் பொதுவுடமைக் கட்சி (மார்க்சிஸ்ட்) | 2 |
# தமிழ்நாடு சட்டப் பேரவை

## சட்டசபை அறையில் உள்ள உருவப்படங்கள்

| வ. எண் | உருவப்படம் | வெளியிட்ட ஆண்டு | வெளியிட்டவர் |  |
| --- | --- | --- | --- | --- |
| 1 | சி. இராசகோபாலாச்சாரி | 24 சூன் 1948 | ஜவகர்லால் நேரு |  |
| 2 | மகாத்மா காந்தி | 23 ஆகத்து 1948 | சி. இராசகோபாலாச்சாரி |  |
| 3 | திருவள்ளுவர் | 22 மார்ச் 1964 | சாகீர் உசேன் |  |
| 4 | கா. ந. அண்ணாதுரை | 6 அக்டோபர் 1969 | இந்திரா காந்தி |  |
| 5 | காமராசர் | 18 ஆகத்து 1977 | நீலம் சஞ்சீவ ரெட்டி |  |
| 6 | ஈ. வெ. இராமசாமி | 9 ஆகத்து 1980 | ஜோதி வெங்கடாசலம் |  |
| 7 | அம்பேத்கர் | 9 ஆகத்து 1980 | ஜோதி வெங்கடாசலம் |  |
| 8 | முத்துராமலிங்கத் தேவர் | 9 ஆகத்து 1980 | ஜோதி வெங்கடாசலம் |  |
| 9 | முகம்மது இசுமாயில் | 9 ஆகத்து 1980 | ஜோதி வெங்கடாசலம் |  |
| 10 | ம. கோ. இராமச்சந்திரன் | 31 சனவரி 1992 | ஜெ. ஜெயலலிதா |  |
| 11 | ஜெ. ஜெயலலிதா | 12 பிப்ரவரி 2018 | ப. தனபால் |  |
| 12 | எஸ். எஸ். ராமசாமி படையாட்சியார் | 19 சூலை 2019 | எடப்பாடி கே. பழனிசாமி |  |
| 13 | வ. உ. சிதம்பரம்பிள்ளை | 23 பிப்ரவரி 2021 | எடப்பாடி கே. பழனிசாமி |  |
| 14 | ப. சுப்பராயன் | 23 பிப்ரவரி 2021 | எடப்பாடி கே. பழனிசாமி |  |
| 15 | ஓமந்தூர் ராமசாமி | 23 பிப்ரவரி 2021 | எடப்பாடி கே. பழனிசாமி |  |
| 16 | மு. கருணாநிதி | 2 ஆகத்து 2021 | ராம் நாத் கோவிந்த் | } |  
பெ. ராஜகோபாலாச்சாரி மற்றும் எல். டி. சாமிக்கண்ணு பிள்ளை ஆகியோரின் மார்பளவு சிலைகள் சட்டமன்ற முகப்பு அறையில் உள்ளது.
# தமிழ்நாடு சட்டப் பேரவை

## சட்டமன்ற உறுப்பினர்கள்

தற்போதைய உறுப்பினர்களின் பட்டியல் கீழே தரப்பட்டுள்ளது.
# கலாம்

**கலாம்** என்பது ஒரு இசுலாமிய மெய்யியல். இது இசுலாமிய இறையியல் கொள்கைகளை ஆய்கிறது. நியாயவாத முறையில் ஆய்கிறது. இந்த சிந்தனைப் பள்ளியின் தொடக்க கால (கிபி 8 நூற்) பிரிவான மோட்டசீலா பகுத்தறிவு அடிப்படையில் திருக்குர்ரானை ஆய்வு செய்ய முனைகிறது. எனினும் 10 ம் நூற்றாண்டின் Ash'ariyyah கலாமை நம்பிக்கை அடிப்படையிலான ஒரு மெய்யியலாக மாற்றி அமைக்கிறது.
# முஃதசிலா

**முஃதசிலா** என்பது ஒரு இசுலாமிய மெய்யியற் பள்ளி. இது கிபி 8 - 10 வரை பக்தாத்தில் செல்வாக்குப் பெற்றி இருந்தது. இசுலாமியக் கொள்கைகளைப் பகுத்தறிவு அடிப்படையில் ஆய முற்பட்டது. பகுத்தறிவால் இறையை அறியலாம், எது நல்லது எது கெட்டது என்று கூறலாம் என்று முஃதசிலாக்கள் கூறினார்கள்.  
மேலும் இவர்கள் ஒன்றே இறை, தன்விருப்புக் கொள்கை, நியாமான கடவுள் போன்ற கொள்கைகளுக்கு முஃதசிலா சார்பான கருத்துக்களைக் கொண்டிருந்தார்கள்.
# அஷ்அரிய்யா

**அஷ்அரிய்யா** என்பது ஓர் இசுலாமிய ஊக இறையியற் (speculative theology) பிரிவு. இது அபூ மூசா அல்-அஷ்அரி (கிபி 936) அவர்களின் பெயராற் தொடங்கப்பட்டது. அஷ்அரி இறையியல் இசுலாமிய மெய்யியலின் வளர்ச்சியை பெரிதும் பாதித்தது.
# அஷ்அரிய்யா

## நம்பிக்கைகள்

- இறையை அறிவது மனித பகுத்தறிவுக்கு, அனுபவத்துக்கு அப்பாற் பட்டது.
- மனிதருக்கு தன்விருப்பு இருந்தாலும். உலகில் அவனால் எதையும் உருவாக்க அவனுக்கு ஆற்றல் இல்லை.
# இப்னு றுஷ்து

**அவ்ரோசு** என்று மேற்கில் அறியப்படும் **இப்னு றுஷ்து** (அபுல் வலீது முகம்மது இப்னு அஹ்மது இப்னு றுஷ்து, அரபு மொழியில்: أبو الوليد محمد بن احمد بن رشد, 1126 - டிசம்பர் 10, 1198) ஒரு பல்துறை இசுலாமிய அறிஞர். மருத்துவம், அறிவியல், மெய்யியல், சட்டம், மொழியியல் என பல துறைகளில் இவர் தேர்ச்சி பெற்றவர். இசுலாமிய மெய்யியலில் பகுத்தறிவு வாத சார்பாளார்களில் முதன்மையானவர். அல-கஸ்ஸாலியின் மெய்யியலாளர்களின் பொருத்தப்பாடின்மை (Incoherence of the Philosophers) என்பதற்கு எதிராக 'The Incoherence of the Incoherence' என்ற மறுப்பு நூலை எழுதினார். எனினும் இசுலாமிய சமூகத்தை அல்-கஸ்ஸாலியின் மெய்யியல் தாக்கத்தில் இருந்து அவரால் திசை திருப்ப முடியவில்லை.
# அவ்ரோவிசம்

**அவ்ரோவிசம்** என்பது 13 ம் நூற்றாண்டின் பின்பகுதியில் இரு மெய்யியல் பிரிவுகளின் பெயர் ஆகும். கிரேக்க அறிஞர் அரிசுட்டாட்டிலின் மெய்யியலோடு இசுலாமிய சமய நம்பிக்கைகைகளை இணக்கமான முறையில் இணைத்த அவ்ரோசினது மெய்யியலை இது குறிக்கிறது. இதே போல அரிசுட்டாட்டிலின் மெய்யியலோடு கிறித்தவ நம்பிக்கைகளை இணக்கமான முறையில் இணைத்த மெய்யியலையும் இது குறிக்கிறது.
# தொழிற்பாடல்

தொழிற்பணிகளில் ஈடுபடும் போது வினைத்திறனை அதிகரிக்கும் நோக்குடனும் அலுப்பைப் போக்கிக் கொள்ளவும் கூட்டுப்பணிபுரிதலை இசைவுபடுத்திக் கொள்ளவும் பாடப்படும் பாடல்கள் **தொழில் பாடல்கள்** எனப்படும்.
# தொழிற்பாடல்

## தொழில் பாடல்கள்

### வேளாண்மைத் தொழிற் பாடல்கள்

- ஏற்றப் பாடல்
- ஏர்ப் பாடல்
- நடவுப் பாடல்
- களை எடுப்புப் பாடல்
- அறுவடைப் பாடல்
- போரடிப் பாடல்
- மீன்பிடிப்பாடல்
# தொழிற்பாடல்

## தொழில் பாடல்கள்

### பிற தொழிற் பாடல்கள்

- நெற்குத்திப் பாடல்
- சுண்ணாம்பு இடிப்போர் பாடல்
- சாலை அமைப்போர் பாடல்
- கிணறு வெட்டுவோர் பாடல்
- உப்பளத் தொழிலாளர் பாடல்
- துறைமுகத் தொழிலாளர் பாடல்
- படகுக்காரன் பாடல்
- மீனவர் பாடல் ( ஏல் ஏலோ ஐலசா)
- வண்டிக்காரன் பாடல்
# தொழிற்பாடல்

## உசாத்துணைகள்

- சு. சக்திவேல். (2003). *நாட்டுப்புற இயல் ஆய்வு.* சென்னை: மணிவாசகர் பதிப்பகம்.
# மாசு வெளிப்பாடு தடுப்பு வணிகம்

சக்தி ஆலை.மாசு வெளிப்பாடு வர்த்த்கத்தினால் கரி இதர மாற்றுக்களைக் காட்டிலும் குறைந்த போட்டியிடும் திறனுள்ள எரிபொருளாக மாறுகிறது. ]]  
**மாசு வெளிப்பாடு தடுப்பு வணிகம்** (**மாசளவு வரையறுக்கப்பட்டு வணிகம் செய்தல்** எனவும் அறியப்படுகிறது) என்பதொரு மாசுகளின் வெளிப்பாட்டின் அளவுகளை குறைத்தல்களை அடைய பொருளாதார ஊக்கமளிப்புக்களை அளிப்பதன் மூலம் மாசினை கட்டுப்படுத்தும் நிர்வாக ரீதியிலான அணுகுமுறையாகும்.  
ஒரு மைய ஆணையம் (வழக்கமாக ஒரு அரசு சார்ந்த அமைப்பு) வெளிப்படுத்தப்படக்கூடிய மாசளவின் மீது ஒரு வரையறையை அல்லது *முகடினை* ஏற்படுத்துகிறது. நிறுவனங்கள் அல்லது இதர குழுமங்களுக்கு மாசு வெளிப்பாட்டு உரிமங்கள் வழங்கப்பட்டுள்ளன. மேலும் இணையான எண்ணிக்கையுள்ள *இசைவுகளை* (அல்லது *நற்பெயர்கள்* ) வைத்திருக்கும் தேவையுள்ளது. அது ஒரு குறிப்பிட்ட அளவுள்ள மாசினை வெளியிடும் உரிமையை பிரதிநிதித்துவப்படுத்துகிறது. இசைவுகள் மற்றும் நற்பெயர்களின் மொத்த அளவு வரையறையை தாண்ட இயலாது, மொத்த மாசு வெளிப்பாட்டினை அதே மட்டத்தில் வரையறுக்கிறது. தங்களது மாசு வெளியீட்டின் இசைவுகளை அதிகரிக்கத் தேவையுள்ள நிறுவனங்கள் குறைவாக மாசினை வெளியிடுபவர்களிடமிருந்து நற்பெயர்களை வாங்க வேண்டும். இசைவுகளை மாற்றிக்கொள்வது வர்த்தகம் என்று குறிக்கப்படுகிறது. விளைவாக, வாங்குபவர் மாசிற்கு கட்டணமொன்றை கொடுக்கிறார், அதே சமயம் விற்பவர் தேவைக்கு அதிகமாக மாசு வெளிப்பாட்டினை குறைத்ததற்காக வெகுமதி அளிக்கப்படுகிறார். ஆகையால், கருத்தியலில், மிகக் குறைவாக மாசு வெளிப்பாட்டை குறைக்கக்கூடியவர்கள் அவ்வாறு செய்வர், சமூகத்திற்காக மிகக் குறைந்த செலவில் மாசு குறைப்பை சாதிக்கச் செய்கின்றனர்.  
பல காற்று மாசுகளில் செயல்படக் கூடிய வணிக திட்டங்கள் உள்ளன. பசுமை இல்ல வாயுக்களுக்கு பெரிய அளவிலுள்ள திட்டம் ஐரோப்பிய ஒன்றிய மாசு வெளிப்பாட்டு வணிக திட்டமாகும். அமெரிக்க ஒன்றியத்தில் தேசியளவிலான சந்தையொன்று அமில மழையை குறைக்க உள்ளது. அத்துடன் நைட்ரஜன் ஆக்சைட்ஸ்சினைக் குறைக்கப் பல பிரதேச சந்தைகள் இருக்கின்றன. இதர மாசுபடுத்தும் பொருட்களுக்கான சந்தைகள் சிறிதாகவும் அதிகமாக உள்ளூர்மயமானவையாக இருக்கக் கூடிய குறிப்பிட்ட வழியைச் சார்ந்துள்ளன.
# மாசு வெளிப்பாடு தடுப்பு வணிகம்

## மேலோட்டப் பார்வை

மாசு வெளிப்பாடு வணிகத்தின் செயல்திட்டத்தின் நோக்கமானது ஒட்டுமொத்தமான ஏற்படுத்தப்பட்டதொரு மாசு வெளிப்பாடு இலக்கினை சந்திக்கும் செலவினைக் குறைப்பதாகும். *வரையறை* யென்பது மாசு வெளிப்பாடுகளின் மீதான அமலாக்கக்கூடிய ஒன்று. அது வழக்கமாக காலப்போக்கில் குறைக்கப்படலாம் - அந்நடவடிக்கை ஒரு தேசிய மாசு வெளிப்பாடுகளின் குறைப்பு இலக்கினை நோக்கிய குறிக்கோளினைக் கொண்டதாகும். பெரும் நிறுவனங்களும் கூட முன்னதாகவே இசைவுகளை இலாப நோக்கமற்ற நிறுவனத்திற்கு நன்கொடையாக அளிக்கலாம். அதன்பிறகு அந்நிறுவனங்கள் வரிக் கழிவுகளுக்கு தகுதியுடையனாகின்றன.  
பொருளாதார நிபுணர்கள் "சந்தை-மைய" நுட்பங்களான மாசு வெளிப்பாடு வணிகம் போன்றவற்றை சூழலியல் பிரச்சினைகளை சந்திக்க பயன்படுத்துவதை வற்புறுத்துகின்றனர். அதை சிகிச்சை அளிக்கக்கூடிய வகையிலான "கட்டளை மற்றும் கட்டுப்பாடு" விதிகளுக்கு மாற்றாக வற்புறுத்துகின்றனர். கட்டளை மற்றும் கட்டுப்பாடு விதிகள் அதீதமாக இறுக்கமானவையாக, புவியியல் மற்றும் தொழில்நுட்ப வேறுபாடுகளின் மீது கூருணர்ச்சியற்றவையாக மற்றும் திறமையற்றவையாக இருப்பதற்காக விமர்சிக்கப்படுகின்றன. இருப்பினும், மாசு வெளிப்பாடு வணிகத்திற்கு திறமையாக மாசு வெளிப்பாட்டினை திறனுடன் குறைக்க வரையறை ஒன்று தேவைப்படுகிறது, அத்துடன் அவ்வரையறை ஓர் அரசு கட்டுப்பாட்டு வழிமுறையாகும். ஒரு வரையறையானது, அரசினாலான அரசியல் நடைமுறைகளுடன் ஏற்படுத்தப்படுத்தபட்டப் பின்னர், தனிப்பட்ட நிறுவனங்கள் எவ்வாறான வழியில் அவர்களின் மாசு வெளிப்பாடுகளைக் குறைப்பர் என்பதை சுதந்திரமாக தேர்ந்தெடுக்கலாம். மாசு வெளிப்பாடுகளை குறைக்கத் தவறுவது என்பது இதற்கு மேலுமான அரசு ஒழுங்குபடுத்தல் வழிமுறைகளின் கீழ் தண்டனைக்குரியது. அதன் மூலம் விதிக்கப்படும் ஒரு அபராதம் உற்பத்திச் செலவை அதிகரிக்கக் கூடும். நிறுவனங்கள் மாசு கட்டுப்பாட்டு ஒழுங்கினை இணங்கி இருக்க குறைந்த செலவிலான வழிமுறைகளைத் தேர்வு செய்யும், அது குறைந்த செலவுடைய தீர்வுகளைப் பயன்படுத்தத்தக்க மாசுக் குறைப்புக்கு வழிவகுக்கும், அதே சமயம் அதிகச் செலவு பிடிக்கும் மாசு வெளிப்பாடுகளை குறைக்கவும் வழிவகுக்கிறது.
# மாசு வெளிப்பாடு தடுப்பு வணிகம்

## வரலாறு

பிந்தைய ஆண்டுகளில் "மாசு வெளிப்பாடு வரையறை மற்றும் வணிகம்" என்றழைக்கப்பட்ட காற்று மாசு தடுப்புத் திறன் அணுகுமுறையின் செயல்திறனானது, முதன் முதலாக 1967 மற்றும் 1970 ஆண்டுகளின் இடைபட்ட காலங்களில் நுண்-பொருளியல் கணிணி உருவாக்கலின் ஆய்வுகளில் நிரூபணமானது. அவை நேஷனல் ஏர் பொல்யூஷன் கண்ட்ரோல் அட்மினிஸ்ட்ரேஷனுக்காக (National Air Pollution Control Administration) (யுனைடெட் ஸ்டேட்ஸ் என்விரான்மெண்டல் ப்ரொடெக்ஷன் ஏஜென்சீஸ் ஆஃபிஸ் ஆஃப் ஏர் அண்ட் ரேடியேஷன்னிற்கு முந்தைய நிறுவனம்) (United States Environmental Protection Agency's Office of Air and Radiation) எலிசன் பர்டன் (Ellison Burton) மற்றும் வில்லியம் சஞ்சோர் (William Sanjour) ஆகியோரால் செய்யப்பட்டன. இத்தகைய ஆய்வுகள் பல நகரங்களையும் அவற்றின் மாசு வெளிப்பாடு மூலாதாரங்களையும் பல கட்டுப்பாட்டு செயல் தந்திரங்களின் செலவு மற்றும் திறத்தினை ஒப்பிடவும் கணக்கியல் மாதிரிகளை பயன்படுத்தின. ஒவ்வொரு தணிப்பு செயல் தந்திரமும் "குறைந்தச் செலவு தீர்வு"டன் ஒப்பிடப்படுகின்றன. அவை கணிணி உதவியுடன் அதிகரிக்கப்படும் திட்டம் ஒன்றினால் உருவாக்கப்பட்டு குறைந்த செலவுடைய மாசு ஆதார குறைப்புகளின் கூட்டிணைப்பை ஒரு கொடுக்கப்பட்ட தணிப்பு குறிக்கோளினை அடையச் செய்ய அடையாளப்படுத்துகிறது. ஒவ்வொரு விஷயத்திலும் குறைந்த செலவு தீர்வானது ஆச்சர்யமளிக்கும் விதத்தில் எவ்வொரு மரபுச் சார்ந்த தணிப்பு செயல் தந்திரத்தால் உருவாக்கப்படும் அதே அளவுள்ள மாசு குறைப்பினை விட குறைந்த செலவுடையதாக இருந்தது கண்டறியப்பட்டது. இது கொடுக்கப்பட்ட மாசுத் தணிப்பு மட்டத்திற்கான ஒரு "குறைந்த செலவு தீர்வை" அடையும் ஒரு வழியாக "வரையறை மற்றும் வணிகம்" என்னும் கருத்து மாற வழிவகுத்தது.  
மாசு வெளிப்பாடு வர்த்தகமானது அதன் வரலாற்றினூடான உருவாக்கத்தில் நான்கு கட்டங்களாக பிரிக்கப்படலாம்:  
1. கருத்தமைவுக் காலம்: கருத்தியல் ரீதியாக சாதனங்களை இணைப்பது (கோசே, கிராக்கர், டேல்ஸ், மாண்ட்கோமெரி முதலியவர்களால்) மற்றும் முன்னதற்கு கட்டுப்படாமல், அமெரிக்க ஒன்றிய சூழலியல் பாதுகாப்பு முகமையில் "தளர்வான ஒழுங்கமைவு"டன் கருத்தியல் செம்மைப்படுத்தல்.
1. கொள்கையை நிரூபித்தல்: க்ளீன் ஏர் ஆக்ட் 1977 ஆம் ஆண்டில் ஏற்றுக் கொள்ளப்பட்டதில் இடம் பெற்ற "செயல்பாட்டு வழிமுறை" அடிப்படையிலான சான்றிதழ்களை வர்த்தகம் செய்வதினை நோக்கிய முதல் மேம்பாடுகள்
1. உரு மாதிரி: மாசற்ற காற்று சட்டம்-1990 இன் கீழ் தலைப்பு நான்கு அமெரிக்க ஒன்றிய அமில மழை திட்டதின் ஒரு பகுதியாக முதல் முறையாக "வரையறை மற்றும் வணிகம்" துவங்கப்பட்டது. அதிகாரபூர்வமான முறையில் சூழலியல் கொள்கை மீதான பார்வை மாற்றம் ஒன்றை "பிராஜெக்ட் 88" மூலமாக தயாரித்தனர். அது அமெரிக்க ஒன்றியத்தில் ஒரு வலைத்தொடர்பு ஏற்படுத்தி சூழலியல் மற்றும் தொழில் துறையினரின் நலன்களை ஒன்றிணைக்கும் முயற்சியாகும்.
1. நிர்வாக அமைப்பு உருவாக்கம்: அமெரிக்க ஒன்றிய மாசற்ற காற்றுக் கொள்கையிலிருந்து கிளைந்து உலக காலநிலை கொள்கைக்குச் சென்று, அங்கிருந்து ஐரோப்பிய ஒன்றியத்தினை அடைதல். அதனுடன் உருவாகி வரும் உலக கார்பன் சந்தையின் மீதான எதிர்பார்ப்பையும் "கார்பன் தொழில் துறை" உருவாதலையும் உள்ளடக்கியது.
# மாசு வெளிப்பாடு தடுப்பு வணிகம்

## மாசு வெளிப்பாடு வரையறை மற்றும் வணிகத்திற்கு எதிராக அடித்தள மற்றும் நற்பெயர் அணுகுமுறை மூலம் ஈடு செய்தல்

மாசு வெளிப்பாடு வணிகத் திட்டம் "வரையறை மற்றும் வணிகம்" அணுகுமுறை என்றழைக்கப்படலாம். அதில் ஒட்டுமொத்தமாக அனைத்து வளங்களின் மீதும் வரையறையொன்று நிறுவப்படும். அதன் பிறகு இந்த வளங்கள் அவர்களுக்குள்ளாகவே வணிகம் செய்ய அனுமதிக்கப்படுகின்றனர். அது எந்த வளமானது உண்மையில் மொத்த மாசு பளுவை வெளியிடுகிறது என்பதைத் தீர்மானிக்கிறது. முக்கிய வேறுபாட்டுடன் கூடியதொரு மாற்று அணுகுமுறை என்பது அடித்தள மற்றும் நற்பெயர் திட்டமாகும்.  
அடித்தள மற்றும் நற்பெயர் திட்டத்தில் ஒட்டுமொத்த வரையறையின் கீழ் வராத மாசுபடுத்துபவர்கள் நற்பெயர்களை வழக்கமாக ஈடு செய்வது என அழைக்கப்படுவனவற்றை உருவாக்க முடியும். அவர்களின் மாசு வெளிப்பாடுகளை அவற்றின் அடித்தள மாசு வெளிப்பாடு மட்டங்களின் கீழே குறைப்பதன் மூலமாக உருவாக்குகின்றன்ர். அத்தகைய நற்பெயர்களை ஒழுங்குமுறைச் சார்ந்த வரையறையுடைய மாசுபடுத்துபவர்களால் வாங்கிக் கொள்ள இயலும்.
# மாசு வெளிப்பாடு தடுப்பு வணிகம்

## சர்வதேச மாசு வெளிப்பாடு வணிகத்தின் பொருளியல்

ஒரு நாட்டிற்கு கட்டளை-கட்டுப்பாட்டு அணுகுமுறைகளான ஒழுங்குமுறை, நேரடி மற்றும் மறைமுக வரிகளை பயன்படுத்தி மாசு வெளிப்பாட்டினை குறைக்க சாத்தியமாகும். அந்த அணுகுமுறையின் செலவு நாடுகளுக்கிடையில் வேறுபடுகிறது ஏனெனில் விளிம்பு மாசு தணிப்பு செலவு வளைகோடு (MAC)- ஒரு கூடுதலான மாசு அலகினை நீக்கும் செலவு- நாடுகளிடையே வேறுபடுகிறது. சீனா ஒரு டன் CO<sub>2</sub> வினை நீக்க $2 செலவாகலாம், ஆனால் அதற்கு அநேகமாய் ஸ்வீடன் அல்லது அமெரிக்காவிற்கு மிக அதிகமாய் செலவாகலாம். சர்வதேச மாசு வெளிப்பாடு-வணிக சந்தைகள் வேறுபடும் விளிம்பு மாசு தணிப்பு வளைகோடுகளை சாதகமாய் பயன்படுத்திக் கொள்ள உருவாக்கப்பட்டதாகும்.
# மாசு வெளிப்பாடு தடுப்பு வணிகம்

## சர்வதேச மாசு வெளிப்பாடு வணிகத்தின் பொருளியல்

### பொருளாதார கருத்தியலைப் பயன்படுத்துதல்

மாசின் இயல்புத் தன்மையானது கொளகை வகுப்பாளர்கள் மாசினை கட்டுப்படுத்த எத்தகைய பணிச் சட்டத்தினை பயன்படுத்துவது என்று தீர்மானிக்கும் போது முக்கிய பங்கினை ஆற்றுகிறது.  
CO<sub>2</sub> உலகம் தழுவி செயல்படுகிறது, ஆக அதன் சூழ்நிலை மீதான பாதிப்பு பொதுவாக உலகில் எங்கு வெளியிடப்பட்டாலும் ஒத்தத்தன்மையுடையது. ஆகையால், சூழ்நிலையாளரின் நிலைப்பாட்டிலிருந்து காணும்போது மாசு வெளிப்பாட்டின் தோற்றத்தின் இடம் யதார்த்தத்தில் பொருட்படுத்தப்படுவதில்லை.  
கொள்கை பணிச் சட்டமானது பிராந்திய மாசுபடுத்துவான்களிலிருந்து வேறுபட்டு இருக்க வேண்டும் (எ.கா. SO<sub>2</sub> மற்றும் NO<sub>X</sub> மற்றும் பாதரசம் கூட) ஏனெனில் இத்தகைய மாசுபடுத்துவான்களிலிருந்து செயல்படும் பாதிப்பு அனைத்து இடங்களுக்கும் ஒத்தத்தன்மையுடன் இருக்காது. ஒரே அளவிலான பிராந்திய மாசுபடுத்துவான சில இடங்களில் மிக உயர்ந்த பாதிப்பினை செயலாக்கலாம் மற்றும் பிற இடங்களில் குறைவான பாதிப்பினை செயலாக்கலாம், ஆகவே அது எங்கு மாசுபடுத்துவான் வெளியிடப்படுகிறது உண்மையில் விஷயமல்ல. இது *வெப்ப இடம்* பிரச்சினை என அறியப்படுகிறது.  
ஒரு லாக்ரங்கே பணிச்சட்டம் பொதுவாக நோக்கத்தினை அடையச் செய்ய குறைந்தச் செலவைக் கண்டறிய பயன்படுத்தப்பட்டது, இந்த விஷயத்தில் மொத்த மாசு வெளிப்பாடு குறைப்பு ஓராண்டிற்குள் தேவைப்படுகிறது. ஒரு சில விஷயங்களில் ஒவ்வொரு நாட்டிலும் தேவைப்படும் குறைப்புக்களைத் தீர்மானிக்க லாக்ரங்கே உச்சப்பயன்பாடு பணிச்சட்டத்தை பயன்படுத்துவது சாத்தியம் (அவற்றின் MACயின் அடிப்படையில்) ஆக மாசு குறைப்பின் மொத்தச் செலவு குறைக்கப்படுகிறது. அத்தகைய சூழ்நிலையில், லாக்ரங்கே மடங்கு ஊக்கி ஒரு மாசுபடுத்துவானின் சந்தை இசைவு விலையை (P) பிரதிநிதித்துவம் செய்கிறது, தற்போது ஐரோப்பா மற்றும் அமெரிக்க ஒன்றியத்தில் இருக்கும் மாசுகளின் சந்தை இசைவு விலையைப் போன்றது.  
அனைத்து நாடுகளும் அன்றையத் தேதியில் நிலவும் சந்தை இசைவு விலையை சந்திக்கின்றன, ஆக, அவை தங்களின் செலவுகளை குறைக்கும் தனிப்பட்ட முடிவுகளைச் செய்யலாம். அதே சம்யத்தில் ஒழுங்கமைவிற்கான பொருத்தங்களையும் சாதிக்கின்றன. இது பொருளாதாரத்தில் பொதுவாகப் பயன்படுத்தப்படும் திறமையான பொருளியில் முடிவுகளை தேர்வு செய்யும் சம-விளிம்பு கொள்கையின் மற்றொரு வடிவமும் கூட ஆகும்.